Kampinose rahvuspark (Puszcza Kampinoska, 221 km2) asub Visla ja Bzura jõekäärus 50 km Varssavist läänes, kuigi pargi idaots käib vastu linna piiri. 200 a ei ole sealkandis ilveseid elanud ja 1994. aastal lasti metsa esimesed loomad, kes olid kasvanud loomaaedades, kuid hakkasid käituma looduses metsikute ilveste moodi. 1992. aastal tekkis idee, et ka puuris sündinud ilvesed on võimelised instinktide najal ja õpetust saades metsas hakkama saada. Vähemalt 3 kuud hoiti ilveseid omaette piisava suurusega metsaaladel, võõrutati inimestest ja õpetati neile jahtimist.